ร้านแหลมเจริญซีฟู้ดสาขานี้ตั้งอยู่ที่ชั้น3 ของห้างเซนทรัลเวิลดิ์ บริเวณร้านกว้างขวาง แม้ลูกค้าในร้านจะค่อนข้างเยอะตลอดเวลาแต่ก็ไม่รู้สึกอึดอัดเลยเลยค่ะ

วันที่ไปทานไปกันแค่สองคนเพราะฉะนั้น ปลาทอดน้ำปลาจานบิ้กบึ้มคงต้องของด เพราะไม่งั้นคงกินได้อย่างเดียว

-ห่อหมกปลาอินทรีย์  จานนี้อร่อยค่ะ สั่งทุกครั้งที่มา ห่อหมกจะรสชาติไม่เป็ดจัด หอมเครื่องแกง มีเนื้อปลาเป็นชิ้น แถมตัวดึ๋งๆของห่อหมกนี่นิ่มเป็นพุดดิ้งเลยค่ะ

-ข้าวผัดปู ปูมาเยอะพอประมาณ(แต่ไม่เยอะเท่าทีราคาตั้งไว้นะคะ55) ผัดออกมาค่อนข้างติดเค็ม แต่อาร์ตกินเค็อยู่ละก็เลยว่าอร่อยดีค่ะ

-แกงสัมไหลบัวกุ้ง น้ำแกงส้มทำมาได้รสชาติดี ซดๆไปมีเหงื่อแตกได้ ส่วนกุ้งเป็นกุ้งแม่น้ำตัวเล็กๆ ที่สดประมานนึงค่ะ มีอยู่สามตัว  แล้วก็มีไหลบัวกรอบที่ให้มาเยอะพอสมควร ถือว่าผ่านค่ะ

ร้านแหลมเจริญซีฟู้ด ยังถิอว่าเป็นร้านอาหารทะเลที่อยู่ในห้างที่ไว้ใจได้ประมาณนึง ในเรื่องความสดของอาหาร และความอร่อย ส่วนเรื่องราคาก็ค่อนข้างเอาเรื่องอยู่เหมือนกัน ในเรื่องการบริการถือว่าโอเคค่ะ ร้านสะอาด พนักงานดูแลดี มีพนักงานเยอะดีค่ะ